เขียนย่อหน้าเกี่ยวกับ ความหมายของหลัก SIX JARS
หลัก SIX JARS หมายถึง หลักการจัดสรรการเงิน โดยเปรียบเทียบกับเหยือก 6 ใบ เปรียบเหมือนเงินที่จะแบ่งใส่ลงไปในเหยือก เพื่อวัตถุประสงค์ที่แตกต่างกัน โดยหลัก SIX JARS จะมีการแบ่งเงินลงทุนเป็น 6 ส่วน ส่วนแรกคือ เงินลงทุนเพื่อวัตถุประสงค์ต่างๆ สามารถนำไปลงทุนในสินทรัพย์ตามความเสี่ยงได้ ส่วนที่สอง คือ เงินลงทุนเพื่อการเกษียณ ควรลงทุนในสินทรัพย์เสี่ยงสูง ส่วนทที่สาม คือ เงินเพื่อการใช้จ่ายในชีวิตประจำวัน ทำร่วมกับการวางแผนการใช้จ่าย ส่วนที่สี่ คือ เงินเพื่อการพัฒนาตัวเอง อาจจะเป็นเงินสำหรับการซื้อสิ่งที่ตนเองสนใจ ส่วนที่ห้า คือ เงินเพื่อการให้ สร้างประโยชน์แก่สังคม และนำไปลดหย่อนภาษีได้ และส่วนสุดท้าย คือ เงินเพื่อการใช้จ่ายเพื่อให้รางวัลตัวเอง เพื่อให้เราได้มีกำลังใจในการใช้ชีวิตต่อไป

บทเรียนจากย่อหน้านี้

หลัก SIX JARS คือ วิธีการจัดสรรการเงินอย่างหนึ่ง ด้วยการเปรียบเทียบการจัดสรรเงินกับเหยือก 6 ใบ เปรียบเหมือนเงินที่มีคือน้ำที่จะแบ่งใส่ในเหยื่อก แต่ละเหยือกเก็บไว้เพื่อวัตถุประสงค์ต่างๆ กัน ตามหลัก SIX JARS เราจะแบ่งเงินลงทุนออกเป็น 6 ส่วน ดังนี้


1. เงินลงทุนเพื่อวัตถุประสงค์ต่างๆ (Long-Term Saving for Spending Account) ~ ประมาณ 10-15% ของรายได้ เงินส่วนนี้อาจจะนำไปลงทุนในสินทรัพย์ต่างๆ ตามความเสี่ยงและระยะเวลาที่จะใช้


2. เงินลงทุนเพื่อการเกษียณ (Financial Freedom Account) ~ ประมาณ 10-20% ของรายได้ ส่วนนี้เป็นเงินลงทุนที่จำเป็นต้องใช้เมื่อเกษียณ ซึ่งเป็นการลงทุนระยะยาว จึงควรจะลงทุนในสินทรัพย์เสี่ยงในสัดส่วนสูงมากซักหน่อย อาจจะคาดหวังผลตอบแทนเฉลี่ยประมาณ 6-10% เพื่อให้เงินลงทุนเติบโตในระยะยาว และอาจจะปรับสัดส่วนสินทรัพย์เสี่ยงลงเมื่อใกล้เกษียณ


3. เงินเพื่อการใช้จ่ายในชีวิตประจำวัน (Necessity Account) ~ ประมาณ 40-55% ของรายได้ ส่วนนี้ควรทำร่วมกับการวางแผนการใช้จ่าย เพื่อให้การใช้จ่ายเป็นไปอย่างมีประสิทธิภาพ การเลือกใช้จ่ายอย่างเหมาะสมกับฐานะการเงินก็เป็นวิธีที่ทำให้มีเงินเหลือพอสำหรับเหยือกใบอื่นด้วย


4. เงินเพื่อการพัฒนาตัวเอง (Education Account) ~ ประมาณ 10% ของรายได้ การพัฒนาตัวเองไม่ว่าจะด้านการทำงานหรือว่าทักษะอื่นๆ นับว่าเป็นสิ่งที่ดี เพราะอาจจะช่วยทำให้หน้าที่การงานก้าวหน้าขึ้น ทำให้รายได้มากขึ้น หรือว่าเป็นทักษะเสริมอื่นๆ ที่เป็นความสามารถเฉพาะตัวไป ที่ใช้หารายได้เสริมได้ เงินในส่วนนี้ อาจจะเป็นเงินสำหรับการซื้อหนังสือแนวที่ชอบ ลงคอร์สอบรมที่สนใจ หรือว่าการสอบใบอนุญาตต่างๆ ที่จำเป็นกับการประกอบอาชีพ เป็นต้น


5. เงินเพื่อการให้ (Give Account) ~ ประมาณ 5% ของรายได้ แน่นอนว่าเมื่อมีเงินเหลือจากการใช้จ่ายด้านต่างๆ ควรมีการแบ่งปันให้กับคนที่ลำบากหรือมีโอกาสน้อยกว่า เพื่อให้สังคมน่าอยู่ขึ้น โดยอาจจะเลือกบริจาคให้โรงพยาบาล หรือมูลนิธิต่างๆ ก็ได้ นอกจากนี้เงินในส่วนนี้สามารถนำไปลดหย่อนภาษีได้ด้วย


6. เงินเพื่อการใช้จ่ายเพื่อให้รางวัลตัวเอง (Play Account) ~ ประมาณ 10% ของรายได้ หลังจากเหน็ดเหนื่อยจากการทำงานและภารกิจในชีวิตประจำวันแล้ว การพักผ่อนและการให้รางวัลตัวเองก็ทำให้มีกำลังใจในการก้าวต่อไปเช่นกัน โดยอาจจะแบ่งเงินเพื่อการไปเที่ยวพักผ่อนประจำปีกับครอบครัว ซึ่งนอกจากจะได้ประสบการณ์ในการไปท่องเที่ยวในสถานที่ใหม่ๆ แล้วยังช่วยกระชับความสัมพันธ์ของสมาชิกในครอบครัวอีกด้วย หรือการซื้อของที่อยากได้ ร้านอาหารที่อยากกินซักครั้ง แต่ทั้งนี้การใช้เงินในส่วนนี้ควรอยู่ในสัดส่วนที่ไม่มากจนทำให้เงินเก็บในส่วนอื่นน้อยลงไปมาก
ความรู้ทางการเงิน